Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14388

b) a 6,5 fokot a 0,0-tól az 1,0 rad/s-ig és a 10 fokot az 1,5 rad/s-nál a magassági szög funkcióra. 7.4.3 A minimális siklópálya. Ahol fennáll a megközelítési magassági szög kiválasztásának lehetősége, ott egy megfelelő figyelmeztető jelzést kell adni akkor, amikor a kiválasztott szög alacsonyabb annál a minimális siklópályánál, amely az alap adatszó 2-ben megadásra került. 7.4.4 Állapotjelző bitek. Egy megfelelő figyelmeztetést kell biztosítani akkor, amikor a felismert alap adatokban a funkció állapotjelző bit azt jelzi, hogy a megfelelő funkció nem kerül sugárzásra, vagy ellenőrző üzemmódban kerül sugárzásra. 7.5 A hátsó irányszektor útirány-vezetés felhasználása a megszakított megközelítésekre és az indulásokra 7.5.1 A felhasználható hátsó irányszektor szögek 7.5.1.1 Repülési ellenőrzések eredményei azt jelezték, hogy a hátsó irányszektor szögei a futópálya középvonalától a 30 fokig felhasználhatók a megszakított megközelítések és az indulások navigációs útirány-vezetésére. Megfelelő befogási technikával nagyobb eltolt szögek is elfogadhatók lehetnek, egészen a hátsó irányszektor fedésterületének repülhető határértékéig. Az indulási útirány-vezetéshez fel lehet használni a hátsó irányszektor jelet középvonal útirány-vezetésként a felszállási nekifutás és a kezdeti indulás teljes területén. Az a cél, hogy egy, a hátsó irányszektor befogásához végrehajtott forduló egy üzemeltetésileg elfogadható magasságon kezdődjön meg, és az előírt eljárás a vonatkozó akadálymentességi követelményeknek megfelelően védett legyen. 7.5.2 A hátsó irányszektor eltérési léptéke 7.5.2.1 A leolvasási hátsó irányszektor eltérésnek kielégítőnek kell lenni ahhoz, hogy alátámassza azokat a hátsó irányszektor indulásokat és megszakított megközelítéseket, amelyek nem a megközelítési iránnyal egybeesően kijelöltek, valamint azokat a megszakított megközelítéseket és indulási útirányokat, amelyek a megközelítési iránnyal egybeesően kerültek kijelölésre. A leolvasási eltérési hatás akkor a legkifejezettebb, amikor egy, a hátsó irányszektor szög befogására való manőverezés történik. A nagyon érzékeny leolvasás oldalirányú eltolódású átstartolást fog okozni, és korlátozza a jel repülhetőségét, ellenben a nagyon intenzív leolvasás a légtér nagymértékű felhasználását fogja eredményezni. A 6 fokos névleges iránysáv szélességi érzékenység egy elfogadható befogást biztosít a hátsó irányszektorban a megszakított megközelítés és az indulás során. 2007/70/II. szám 7.5.3 A megközelítési oldalszögnél a hátsó irányszektorra történő átkapcsolás 7.5.3.1 Egy hátsó irányszektor útirány-vezetést felhasználó megszakított megközelítés megkezdését követően az útirány-vezetést át kell kapcsolni a megközelítési oldalszögről a hátsó irányszektor szögére. Az átkapcsolás akár automatikusan, akár kézzel, a megközelítési oldalszög útirány-vezetésről a hátsó irányszektor útirány-vezetésre azt a célt szolgálja, hogy folyamatos repülhető útirány-vezetés legyen biztosítva a teljes megszakított megközelítési szakaszban. Az átkapcsolás bekövetkezése nem várható addig, amíg a légijármű nem vesz egy érvényesített hátsó irányszektor jelet, de a bekövetkezése várható az előtt, mielőtt a megközelítési oldalszög útirány-vezetés a repüléshez túl érzékennyé válik. A megközelítési oldalszög elvesztésére alapozott átkapcsolás nem következhet be addig, amíg a repülőgép nincs annyira közel a megközelítési oldalszög antennához, hogy az repülhetetlen útirány-vezetést eredményez. A csak egy magassági szögvezetés elvesztésén alapuló átkapcsolás bekövetkezhet azt megelőzően, hogy a légijármű egy érvényes hátsó irányszektor jelet vesz. Azonban az átkapcsolást lehet a magassági szögvezetés elvesztésére alapozni azután, miután a hátsó irányszektor jel érvényesítésre került. Az automatikus átkapcsolás az oldalszög antennák közötti középső-pontban, vagy annak közelében egy olyan módszert fog biztosítani, ami a folyamatos útirányvezetést eredményezi az átmenet során. A középső-pont átkapcsolási módszer szükségessé teszi a DME információknak az MLS vevő általi felhasználását. Óvintézkedéseket kell tenni az ellen, hogy a megközelítési hátsó irányszektor oldalszög átkapcsolás ne következzen be automatikusan anélkül, hogy a megszakított megközelítés megkezdődne.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes